*NACRT*

Požeško-slavonska županija, Županijska 7, Požega, OIB: 48744373701 koju zastupa županica Antonija Jozić, univ.mag.oec. kao davatelj financijske potpore (u nastavku teksta: Županija)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  naziv i adresa OIB\_\_\_\_\_\_\_\_\_\_ (u daljnjem tekstu: Korisnik),

zaključili su dana \_\_\_\_\_\_\_\_\_\_ 2025. godine

**U G O V O R**

**o dodjeli i korištenju financijskih sredstava**

**Članak 1.**

Ovim Ugovorom Županija i Korisnik uređuju međusobne odnose oko provedbe aktivnosti, isplate, korištenja, izvješćivanja i kontrole utroška financijskih sredstava koje je Županija dodijelila Korisniku temeljem Odluke o dodjeli financijskih sredstava udrugama. (KLASA:\_\_\_\_\_\_\_\_\_\_; URBROJ:\_\_\_\_\_\_\_\_\_\_\_\_\_\_\_\_\_\_ ),u skladu s odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (''Narodne novine'' broj 26/15 i 37/21) .

**Članak 2.**

Županija daje, a Korisnik prihvaća financijska sredstva koja se mogu isključivo koristiti za provedbu program/projekt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Županija će financirati program/projekt u iznosu od \_\_\_\_\_\_\_\_\_\_ EUR.

Sredstva se mogu koristiti isključivo za provedbu aktivnosti sukladno uvjetima javnog poziva, prema obrascu zahtjeva.

Navedena sredstva će se isplatiti s proračunske pozicije PROGRAM \_\_\_, AKTIVNOST A\_\_\_\_ pozicija \_\_\_\_\_\_ konto \_\_\_\_\_\_\_\_.

**Članak 3.**

Županija se obvezuje dodijeljena sredstva isplatiti na IBAN Korisnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u roku od najdulje 30 dana od sklapanja ovog Ugovora.

**Članak 4.**

Sredstva iz članka 3. ovog Ugovora mogu se koristiti isključivo za provedbu projekta sukladno uvjetima javnog poziva i obrascu Zahtjeva Korisnika.

**Članak 5.**

Korisnik se obvezuje o provedbi aktivnosti i utrošku sredstava izvješćivati Županiju podnošenjem i financijskog izvješća u roku od 30 dana po završetku aktivnosti za koju su sredstva dodijeljena, a najkasnije do 31.12.2025. Navedeni izvještaj treba sadržavati Obrazac PROR-POT financijskog izvještaja projekta uz detaljno dokumentiranje svih troškova:

* za bezgotovinska plaćanja - preslike računa (R1 ili R2) koji glase na Korisnika te pripadajući izvod;
* za gotovinska plaćanja - preslike računa (R1 ili R2) koji glase na Korisnika, preslike isplatnica iz blagajne i blagajničkog izvještaja;

Ukoliko Županija iz izvješća utvrdi da uplaćena sredstva nisu u cijelosti utrošena namjenski – za prihvatljive troškove ili joj izvješće odnosno vjerodostojna dokumentacija o tim troškovima ne bude dostavljena, Županija će Ugovor raskinuti, a Korisnik se obvezuje vratiti primljena sredstva uz obračunate zatezne kamate.

Ako Županija utvrdi da Korisnik nije ispunio ugovorne obveze, uskratit će pravo na financijsku podršku projekata i programa Korisnika u slijedeće dvije godine.

**Članak 6.**

Ugovorne strane su suglasne da Županija, putem nadležnog upravnog odjela, ima u svako doba pravo nadzora nad provedbom aktivnosti iz ovog Ugovora i uvida u evidencije i dokumentaciju o aktivnostima Korisnika koji se obvezuje isto bez odgode omogućiti.

Korisnik se obvezuje pravodobno izvijestiti Županiju o eventualnim objektivnim smetnjama tijekom realizacije aktivnosti koje onemogućuju izvršenje ovog Ugovora u roku, kako bi se ugovorile izmjene ugovorenih obveza.

Županija ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi aktivnosti za koju su sredstva dodijeljena.

**Članak 7.**

Korisnik se obvezuje pravodobno obavijestiti Županiju o svim promjenama koje imaju ili bi mogle imati utjecaja na ugovorna prava i obveze te vezano za statusna pitanja (promjena bankovnog računa, promjena adrese ili drugih kontakata korisnika i sl.).

Korisnik se obvezuje pravodobno izvijestiti Županiju o eventualnim objektivnim smetnjama tijekom realizacije aktivnosti koje onemogućuju ili bitno mijenjaju opseg, vrstu planiranih aktivnosti, izvršenje u ugovorenom roku ili u okviru odobrenih sredstava.

Ukoliko Korisnik iz bilo kojeg razloga ne može ostvariti aktivnost za koji su odobrena sredstava, dužan je o tome pisano obavijestiti Županiju .

**Članak 8.**

Županija zadržava pravo na povrat već doznačenih sredstava u slučaju da utvrdi da su navedena novčana sredstva utrošena suprotno namjeni utvrđenoj ugovorom.

U slučaju da Korisnik ne izvrši povrat sredstava u skladu s odredbama Ugovora, Županija će pokrenuti postupak prisilne naplate, a Korisnik je suglasan da ovaj Ugovor služi kao vjerodostojna javnobilježnička isprava temeljem koje je moguće izvršiti prisilnu naplatu.

**Članak 9.**

Ugovorne strane su suglasne da će sve eventualne sporove rješavati sporazumno.

**Članak 10.**

Ovaj ugovor je sastavljen u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Županija .

**Članak 11.**

Ugovor stupa na snagu potpisom obiju ugovornih strana.

KLASA:

URBROJ:

Požega, \_\_\_\_\_\_\_\_2025.

|  |  |
| --- | --- |
| KORISNIK  PREDSJEDNIK | Požeško-slavonska županija  ŽUPANICA |